batid kong hindi pinabayaan sa mga mahihigpit na sandali ang mga bayang nananangan sa kaniya at siya ang ginawang hukom ng kanilang pagkasiil; alam ko na ang kaniyang bisig ay hindi nawala kailan man kapag niyuyurakan na ang katwiran at ubos na ang lahat ng paraan, ay humawak na ng sandata ang sinisiil at nakipaglaban nang dahil sa kaniyang tahanan, dahil sa kaniyang asawa, dahil sa kaniyang mga anak, dahil sa kaniyang mga di maitatakwil na karapatan, na, gaya ng sabi ng makatang aleman, ay kumikinang ng walang pagkaagnas at matibay doon sa kaitaasan ng mga walang pagkapawing mga bituin! hindi, ang dios na siyang katwiran, ay hindi mangyayaring magpabaya sa kaniyang layon, ang layong kalayaan na kung wala ay wala namang katwiran! kung gayon ay bakit ipinagkait sa akin ang kaniyang tulong? ang tanong ng tingig ng maysakit, na lipus hinanakit. sapagkat pinili ninyo ang isang paraan na hindi niya masasang ayunan!